b'\n_START_ARTICLE_\nBanski stol\n_START_PARAGRAPH_\nBanski stol (lat. tabula banalis), prizivni sud Hrvatske i Slavonije. Prete\xc4\x8da mu je bansko sudi\xc5\xa1te (oktavalni sud) koje su spominje u izvorima jo\xc5\xa1 od 12. stolje\xc4\x87a._NEWLINE_Kako bi se unaprijedila sudbena vlast u Hrvatskoj koju je do tada obavljao hrvatski ban ili protonotar, kralj Karlo III. Habsburg predlo\xc5\xbeio je 1723. godine osnivanje posebnog banskog suda sa sjedi\xc5\xa1tem u Zagrebu, koji \xc4\x87e vr\xc5\xa1iti jurisdikciju nad \xc4\x8ditavom Hrvatskom._NEWLINE_Predsjednik suda bio je ban, a uz njega osam prisjednika (assessores) koje je imenovao Sabor. Od 1725. kralj je imenovao \xc4\x8dlanove Banskog stola._NEWLINE_Reformom iz 1851. godine Banski stol je definiran kao vi\xc5\xa1i zemaljski sud s drugostupanjskim ovastima, a nakon 1918. ovlasti su mu pro\xc5\xa1irene i na Me\xc4\x91imurje. Ukinut je 1945. godine.'